Q

Q (q) on latinalaisten ja myös suomen aakkosten 17. kirjain. Q-kirjaimen nimi on suomen kielessä kuu ja äännearvo . Kansainvälisessä foneettisessa aakkostossa q on "taka-k":n merkki.

Q-kirjain esiintyy latinassa ja sen mukaisesti useissa muissakin kielissä ainoastaan toisen vokaalin edellä olevassa kirjainyhdistelmässä qu. Eräissä kielissä ja transkriptioissa q kuitenkin esiintyy myös yksinään.

 Historiaa 
Q-kirjain on peräisin seemiläisestä qof-kirjaimesta (x20px|qof), joka merkitsi k:n tapaista mutta taaempana ääntyvää konsonanttia. Qofista kehittyi kreikan koppa (Ϙ). Kirjain siirtyi etruskien kautta latinaan k-äänteen merkiksi. Q:ta käytettiin latinassa aluksi O:n ja V:n edellä (u-äännettä merkittiin V-kirjaimella). Tuossa asemassa k luonnostaan ääntyy taaempana. Myöhemmin Q jäi latinassa erikoiskäyttöön yhdistelmässä QU + vokaali (QV + vokaali).Korpela, s. 94

 Q suomen kielessä 
Q-kirjaimen nimi äännetään suomen kielessä kuu. Toisinaan käytetään ääntämystä guu, joka kuitenkin on virheellinen. Guu-ääntämystä on selitetty hyperkorrektiudella, äänteen vierasperäisyyden liioittelulla.Korpela, s. 96Hurtta, Heikki: Ongelmakirjainten ääntäminen: kuu ja set Kielikello 1/2002Kokko, Tiina: Q on aakkosten vähäkäyttöisin kirjain – osaatko ääntää sen? Yle.fi 8.7.2014

Q kuuluu suomen yleiskielen harvinaisimpiin kirjaimiin. Nykysuomessa sitä käytetään ainoastaan sitaattilainoissa (esim. squash) sekä vieraskielisissä erisnimissä (esim. Törnqvist, Montesquieu). Niissä se yleensä lausutaan kuten alkuperäkielessäkin: joko [k], [ku], [kv] tai [kw].Korpela, s. 94–96 Toisinaan kuultu ääntäminen soinnillisena ([g]) on väärin.

Suomeen tulleissa lainasanoissa qu-yhdistelmä on yleensä korvattu kv-yhdistelmällä, kuten suomen sanassa akvaario (lat. aquarium). Joissain tapauksissa qu:n tilalla on v, kuten sanassa vartti (lat. quartum), k kuten sanassa karanteeni (ransk. quarantaine) tai kk kuten sanassa ubiikki (eng. ubiquitous).

Q-kirjain oli vanhassa kirjasuomessa nykysuomea laajemmassa käytössä. Sillä merkittiin latinan mallin mukaisesti k-äännettä u:n edellä kuten sanoissa quittengin (kuitenkin), quin tai qwin (kuin). Tästä q-kirjaimen käytöstä kuitenkin luovuttiin jo vuoden 1642 Raamatussa.Katsaus vanhan kirjasuomen ortografiaan Viitattu 16.8.2014

 Q muissa kielissä 
Qu-yhdistelmän lausumisesta latinan kielessä on useita käsityksiä. Suomessa tavallisen käsityksen mukaan qu lausutaan latinassa [kv], mutta myös [kw] tai [kw] ovat käytössä. Saksassa qu lausutaan [kv], englannissa [kw], italiassa [kw] ja ranskassa sekä espanjassa [k].Pekkanen, Tuomo: Ars grammatica, Latinan kielioppi. Yliopistopaino, Helsinki, 1995

Kansainvälisessä foneettisessa aakkostossa (IPA) q-merkillä kuvattu äänne on soinniton uvulaarinen klusiili (eräänlainen kurkku-k tai taka-k). Äänne saadaan aikaan painamalla kielen takaosa kitalaen takaosaan. Q:n alkumuoto qof on alun alkaen lausuttu näin. Äänne esiintyy nykyään muun muassa arabian ja grönlannin kielessä. Grönlannin kielessä q-kirjain onkin tämän äänteen merkki.Pohjoismainen kultturipiste: Grönlanti Korpela, s. 149

Arabian siirtokirjoituksessa käytetään q-kirjainta ق-kirjaimen tilalla kuvaamaan edellä mainittua taka-k:ta.Jukka Korpela: Arabian kielen siirtokirjoitus Esimerkki tästä on erisnimi Qatar (arab. قطر, IPA [ˈqɑtˤɑr]). Tässä yhteydessä q-kirjaimen ääntämys on suomessa yleensä [k].Korpela, s. 95

Albanian kielessä q-kirjain äännetään palataalisena klusiilina .Anhava, Jaakko: Ongelmakirjain q Kielikello 1/2002

Võron ja maltan kielissä q-kirjaimella merkitään glottaaliklusiilia ([ʔ]).Saar, Evar: Võro language Q:n käyttö võrossa on tosin kiistanalainen, koska sitä pidetään vierasperäisenä kirjaimena.

Mandariinikiinan pinyin-romanisaatiossa käytetään myös q-kirjainta. Se lausutaan  (esim. Qingdao, joka aiemmin kirjoitettiin Tsingtao).

Ruotsin kielessä q-kirjainta käytettiin aiemmin k-äänteen merkkinä yhdistelmässä qv (myös qw ja qu). Se korvattiin kv-yhdistelmällä 1900-luvun vaihteessa.Christian Ahlskog: Därför är det så ont om q! Språktidningen Juni 2012Hans Högman: Språkreformen 1906 - Sverige  Viitattu 16.8.2014 Tästä jäänteenä ovat säilyneet monet qvist-päätteiset sukunimet, muun muassa Björkqvist.

Kirjoitusasu
Pienellä q-kirjaimella on useita vaihtoehtoisia muotoja käsin kirjoitettaessa. Suomalaisessa kouluopetuksessa sen pystyviiva on merkitty milloin suoralla viivalla, milloin lenkillä, milloin taas poikkiviivan kanssa.Käsin kirjoittamisen autuudesta Viitattu 5.10.2014Kirjaimet ennen ja nyt Viitattu 5.10.2014Opetushallitus: Uudet kirjaimet ja numerot: Kirjoituskirjaimet  Viitattu 5.10.2014

Suomen peruskouluissa on q-kirjain opetettu vuodesta 2004 alkaen suoralla pystyviivalla ilman poikkiviivaa. Poikkiviivallinen muoto kuitenkin lisättiin takaisin opetukseen vuonna 2016. Ilman poikkiviivaa kirjain on katsottu sujuvammaksi kirjoittaa, kun taas poikkiviivallisen muodon katsotaan vähentävän sekaantumisen vaaraa pienen g-kirjaimen ja numeron 9 kanssa.Numero 7 palaa vanhaan muotoonsa – piirrätkö sinäkin numerot väärin? Yle.fi 3.10.2014

 Muita esitystapoja 

 Tunnuksena 
  merkitsee matematiikassa rationaalilukujen joukkoa.
 Q on fysiikassa loistehon, lämpömäärän ja sähkövarauksen tunnus.
 Q on biokemiassa aminohappo glutamiinin tunnus.
 Q on pelikorteissa kuningattaren tunnus.
 Q ajoneuvon kansallisuustunnuksena tarkoittaa Qataria.

 Lähteet 


 Viitteet 

 Aiheesta muualla 

Luokka:00 Kirja-ala, kirjoitus
Luokka:Suomen kielen kirjaimet
Luokka:Seulonnan keskeiset artikkelit